CELEX: 62016TN0436
Language: hr
Date: 2016-08-03 00:00:00
Title: Predmet T-436/16: Tužba podnesena 3. kolovoza 2016. – AEIM i Kazenas protiv Komisije

10.10.2016   
            
            
               HR
            
            
               Službeni list Europske unije
            
            
               C 371/19
            
         Tužba podnesena 3. kolovoza 2016. – AEIM i Kazenas protiv Komisije
   (Predmet T-436/16)
   (2016/C 371/21)
   Jezik postupka: francuski
   
      Stranke
   
   
      Tužitelji: Application électronique industrielle moderne (AEIM) (Algrange, Francuska), Philippe Kazenas (Luxembourg, Luksemburg) (zastupnik: B. Wizel, odvjetnik)
   
      Tuženik: Europska komisija
   
      Tužbeni zahtjev
   
   Tužitelji od Općeg suda zahtijevaju da:
   
               —
            
            
               naloži tuženiku da plati iznos od 536 912 eura financijskih gubitaka nastalih neuspjelim propalim financiranjem posjeta koji su prethodili dodjeli ugovora o javnoj nabavi, a koji su izvršeni prijevarno;
            
         
               —
            
            
               naloži tuženiku da tužitelju plati iznos od 2 092 650 eura na temelju gubitka zarade u vezi s javnom nabavom koju je tužitelj mogao ostvariti da su ugovori dodijeljeni pošteno i bez korupcije;
            
         
               —
            
            
               naloži tuženiku da tužitelju vrati iznos od 85 000 eura koji se odnosi na troškove i nagrade za rad odvjetnika koji je morao platiti da bi organizirao svoju obranu zbog korumpiranosti europskog dužnosnika;
            
         
               —
            
            
               naloži tuženiku da tužitelju plati iznos od 150 000 eura zbog nematerijalne štete;
            
         
               —
            
            
               naloži tuženiku da tužitelju plati kompenzacijske kamate na sve te iznose od prosinca 2005. koji je kraj razdoblja povrede;
            
         
               —
            
            
               naloži tuženiku povrat troškova i nagradâ za rad odvjetnika u ovom postupku u iznosu od 75 000 eura;
            
         
               —
            
            
               naloži tuženiku plaćanje zateznih kamata od datuma objave presude koju treba donijeti;
            
         
               —
            
            
               naloži tuženiku snošenje troškova.
            
         
      Tužbeni razlozi i glavni argumenti
   
   Tužitelji ističu nezakonito ponašanje dužnosnika Europske komisije u okviru dodjele ugovora o javnoj nabavi, čime im je nanesena teška šteta koja je izravno povezana s tim ponašanjem i zbog koje zahtijevaju naknadu štete.
   Oni stoga smatraju da su ispunjene tri pretpostavke za izvanugovornu odgovornost Europske unije, to jest nezakonito postupanje institucije ili nekog od njezinih službenika, stvarna šteta i uzročna veza između postupanja tog službenika i navedene štete.
   U ovom slučaju tužitelji ističu da su koruptivnim ponašanjem europskog dužnosnika u okviru dodjele ugovora dovoljno ozbiljno povrijeđena načela jednakog postupanja i transparentnosti koje javni naručitelj mora poštovati u postupcima javne nabave u pogledu svih ponuditelja.
   Tužitelji smatraju da je zbog prijevarne dodjele ugovora o javnoj nabavi o kojima je riječ društvu AEIM nanesena stvarna šteta, koje je dobilo samo ugovore koji se odnose na zemlje koje se smatraju opasnima i koje drugo dvoje korumpirajućih ponuditelja nije htjelo, a navedeno ih je društvo moglo dobiti, kao jedini pošteni ponuditelj, da su svi ugovori bili dodijeljeni bez korupcije.
   Tužitelji se pozivaju na načelo dobre uprave Komisije, koja je u ovom slučaju pokazala ozbiljnu disfunkcionalnost, kao i na načelo zaštite legitimnih očekivanja koje se odnosi na svaki gospodarski subjekt kojem je institucija dala utemeljene nade.
   Tužitelji također smatraju da im je, osim financijske, nastala i nematerijalna šteta, osobito zbog povrede njihova ugleda i obveze da se brane od optužaba koje su se pokazale netočnima i izmišljenima.